### Beslutninger

Tilbagesendes Magistratsafdelingen for Kultur og Borgerservice, Magistratsafdelingen for Teknik og Miljø og Borgmesterens Afdeling med bemærkning, at byrådet i sit møde den 22. november 2023 har vedtaget Magistratens indstilling i overensstemmelse med erklæring fra Økonomi- og Erhvervsudvalget af 16. november 2023.

Venstres byrådsgruppe kunne tiltræde indstillingen, men de kunne ikke støtte, at parkeringen på [adresse] og den trafikale infrastruktur ikke bliver en del af helhedsplanen.

Enhedslisten de Rød-Grønnes byrådsgruppe kunne ikke tiltræde indstillingen.

Danmarksdemokraternes byrådsgruppe kunne tiltræde indstillingen med forbehold for manglende løsninger for trafik og parkering.

Robin Jakobsen kunne tiltræde indstillingen med forbehold for, at der skal gøres noget ved en hurtige gennemførsel af de grønne visioner på infrastrukturdelen.

###

.

### Resume

Forslag til Udviklingsplan for [adresse] med tilhørende miljørapport har været fremlagt i offentlig høring i perioden 19. juni til 24. august 2023.

Forslaget til udviklingsplanen tager afsæt i at skabe et nyt bykvarter, hvor de historiske og naturmæssige kvaliteter indgår som en væsentlig ressource i områdets fremtidige identitet, og hvor der arbejdes strategisk med at sikre plads til både byliv, idræt, natur, biodiversitet, aktive fællesskaber og det rolige hverdagsliv.

Der er modtaget 35 unikke høringssvar til udviklingsplanen. [adresse] anbefaler på baggrund af høringen samt budgetforliget for Budget 2024, at planerne om at etablere permanent parkering på Jydsk Væddeløbsbanes indre areal annulleres. Herudover anbefales en række mindre rettelser i bl.a. kortbilag.

Desuden orienteres der om gennemført høring af plan for genhusning af de brugere, der bliver berørt af byggerierne i ”Idrætsbyen” i [adresse].

### Beslutningspunkter

Det indstilles:

At 1) Udviklingsplanen for [adresse] med tilhørende sammenfattede redegørelse for miljøvurdering godkendes endeligt med de anbefalinger og ændringer, der fremgår af den nærværende indstilling.

At 2) At høring vedrørende plan for genhusning tages til efterretning.

### Sagsforløb

Udvalg: Magistraten

Dato: 30-10-2023

Elna Paulsen:

Fremsendes til [adresse] med bemærkning, at Magistraten i mødet den 30. oktober 2023 anbefaler, at byrådet tiltræder Magistratsafdelingen for Kultur og Borgerservices, Magistratsafdelingen for Teknik og Miljøs og Borgmesterens Afdelings indstilling af 13. oktober 2023.

Georg Kjeldsen deltog ikke i sagens behandling, men tilkendegav ved indledningen af mødet, at han tog forbehold.

Robin Jakobsen tog forbehold for afsnittet vedrørende infrastruktur/transport/parkeringsløsninger i området.

Rådmand Richard Møller var forhindret i at deltage i sagens behandling

Udvalg: [adresse]

Dato: 08-11-2023

Elna Paulsen:

Fremsendes til Økonomi- og Erhvervsudvalget til behandling i henhold til beslutning i byrådets møde den 8. november 2023.

Udvalg: Økonomi- og Erhvervsudvalget

Dato: 16-11-2023

Elna Paulsen: 5

Amalie Pedersen, Benthe Andresen, Jonas Nørgaard, Nanni Laursen, Sonny Vestergaard og Boris Winther kunne tiltræde indstillingen i overensstemmelse med Magistratens anbefaling.

James Jepsen kunne tiltræde udviklingsplanen for [adresse] men tager forbehold for, at parkeringen på [adresse] bliver taget ud af udviklingsplanen. James Jepsen tog desuden forbehold for den manglende inddragelse af Kulturudvalget som den politiske følgegruppe, og at der i visionen for [adresse] ikke er etableret minimumsparkering.